CELEX: 32012D0726
Language: mt
Date: 2012-11-22 00:00:00
Title: 2012/726/UE: Deċiżjoni ta’ Implimentazzjoni tal-Kummissjoni tat- 22 ta’ Novembru 2012 li tawtorizza t-tqegħid fis-suq tad-diidrokapsjat bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument numru C(2012) 8391)

27.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 327/49
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-22 ta’ Novembru 2012
   li tawtorizza t-tqegħid fis-suq tad-diidrokapsjat bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
   (notifikata bid-dokument numru C(2012) 8391)
   (It-test Ingliż biss huwa awtentiku)
   (2012/726/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u partikolarment l-Artikolu 7 tiegħu,
   Billi:
   
               (1)
            
            
               Fis-6 ta’ Awwissu 2010 l-kumpanija Ajinomoto Co. Inc., Japan għamlet talba lill-awtoritajiet kompetenti tar-Renju Unit biex tqiegħed id-diidrokapsjat fis-suq bħala ingredjent ġdid tal-ikel.
            
         
               (2)
            
            
               Fl-10 ta’ Marzu 2011 l-entità kompetenti tal-valutazzjoni tal-ikel tar-Renju Unit ħarġet ir-rapport ta’ valutazzjoni inizjali tagħha. F’dan ir-rapport waslet għall-konklużjoni li d-diidrokapsjat mhux se jippreżenta riskju għas-saħħa tal-konsumaturi.
            
         
               (3)
            
            
               Il-Kummissjoni bagħtet ir-rapport preliminari ta’ evalwazzjoni lill-Istati Membri kollha fit-13 ta’ April 2011.
            
         
               (4)
            
            
               Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97 tqajmu oġġezzjonijiet mmotivati f’konformità ma’ dik id-dispożizzjoni.
            
         
               (5)
            
            
               Għalhekk l-Awtorità Ewropea dwar is-Sigurtà fl-Ikel (l-EFSA) ġiet ikkonsultata fid-9 ta’ Novembru 2011.
            
         
               (6)
            
            
               Fit-28 ta’ Ġunju 2012 fl-“Opinjoni xjentifika dwar id-diidrokapsjat” (2) tagħha l-EFSA waslet għall-konklużjoni li d-diidrokapsjat hija sikura skont tal-użijiet proposti u l-livelli tal-użu.
            
         
               (7)
            
            
               Id-diidrokapsjat tikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (8)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Id-diidrokapsjat kif speċifikat fl-Anness I jista’ jiġi kkummerċjalizzat bħala ingredjent għall-użijiet iddefiniti u fil-livelli massimi stabbiliti fl-Anness II u bla ħsara għad-dispożizzjonijiet tar-Regolament (KE) Nru 1925/2006 tal-Parlament Ewropew u tal-Kunsill (3), id-Direttiva 2009/39/KE tal-Parlament Ewropew u tal-Kunsill (4) u d-Direttiva 2009/54/KE tal-Parlament Ewropew u tal-Kunsill (5).
   Artikolu 2
   Id-deżinjazzjoni tad-diidrokapsjat awtorizzata b’din id-Deċiżjoni fuq l-ittikkettjar tal-oġġetti tal-ikel li fihom dan l-addittiv għandha tkun “diidrokapsjat”
   Artikolu 3
   Din id-Deċiżjoni hija indirizzata lil Ajinomoto Co. Inc., 15-1, Kyobashi, Chuo-ku, 1-choume, 104-8315, Tokyo, Japan.
   
      Magħmul fi Brussell, it-22 ta’ Novembru 2012.
      
         
            Għall-Kummissjoni
         
         Maroš ŠEFČOVIČ
         
            Viċi President
         
      
   
   
      (1)  ĠU L 43, 14.2.1997, p. 1.
   
      (2)  EFSA Journal 2012; 10(7):2812.
   
      (3)  ĠU L 404, 30.12.2006, p. 26.
   
      (4)  ĠU L 124, 20.5.2009, p. 21.
   
      (5)  ĠU L 164, 26.6.2009, p. 45.
   
      ANNESS I
      
         SPEĊIFIKAZZJONIJIET TAD-DIIDROKAPSJAT
      
      
         Definizzjoni
      
      Id-diidrokapsjat huwa ssinteżizzat bl-esterifikazzjoni tal-vanillil-alkoħol u l-aċidu 8-metil nonanoiku. Wara l-esterifikazzjoni d-diidrokapsjat jiġi estratt bl-n-eżan.
      L-enzima lipożima 435 ġiet approvata mill-Amminstrazzjoni Daniża Veterinarja u Alimentarja,
      
         Id-deskrizzjoni: Bla kulur viskuż sa likwidu isfar.
      
         Il-formula kimika: C18H28O4
      
      
         Formula strutturali: 
      
         
      
         Nru tal-CAS: 205687-03-2
      
         Proprjetajiet fiżiko-kimiċi tad-diidrokapsjat
      
      
                  diidrokapsjat
               
               
                  aktar minn 94 %
               
            
                  aċidu 8-metil nonanoiku
               
               
                  inqas minn 6 %
               
            
                  vanillil-alkoħol
               
               
                  inqas minn 1 %
               
            
                  Sustanzi rrelatati mas-sinteżi
               
               
                  inqas minn 2 %
               
            
   
      ANNESS II
      
         UŻIJIET TAD-DIIDROKAPSJAT
      
      
                  Kategorija tal-ikel
               
               
                  Livelli tal-użu massimu
               
            
                  Cereal bars
               
               
                  9 mg/100 g
               
            
                  Gallettini, cookies u galletti
               
               
                  9 mg/100 g
               
            
                  Snacks ibbażati fuq ir-ross
               
               
                  12 mg/100 g
               
            
                  Xorb bil-gass, xarbiet li jitħalltu mal-ilma, xarbiet ibbażati fuq il-meraq tal-frott
               
               
                  1,5 mg/100 ml
               
            
                  Xarbiet tal-ħaxix
               
               
                  2 mg/100 ml
               
            
                  Xarbiet ibbażati fuq il-kafè, xarbiet ibbażati fuq it-te
               
               
                  1,5 mg/100 ml
               
            
                  Ilma bit-togħma – bla gass
               
               
                  1 mg/100 ml
               
            
                  Ċereali tad-dqiq tal-ħafur imsajjar minn qabel
               
               
                  2,5 mg/100 g
               
            
                  Ċereali oħra
               
               
                  4,5 mg/100 g
               
            
                  Ġelat, deżerti magħmula minn prodotti tal-ħalib
               
               
                  4 mg/100 g
               
            
                  Taħlitiet tal-pudina (lesti għall-ikel)
               
               
                  2 mg/100 g
               
            
                  Prodotti bbażati fuq il-jogurt
               
               
                  2 mg/100 g
               
            
                  Ħelu taċ-ċikkulata
               
               
                  7,5 mg/100 g
               
            
                  Ħelu iebes
               
               
                  27 mg/100 g
               
            
                  Ċuwingamm mingħajr zokkor
               
               
                  115 mg/100 g
               
            
                  Sostitut tal-ħalib/kolorant tal-kafè
               
               
                  40 mg/100 g
               
            
                  Sustanzi li jagħtu l-ħlewwa
               
               
                  200 mg/100 g
               
            
                  Soppa (lesta biex tiġi kkunsmata)
               
               
                  1,1 mg/100 g
               
            
                  Taħlita imħawra għall-insalata
               
               
                  16 mg/100 g
               
            
                  Proteina tal-ħaxix
               
               
                  5 mg/100 g
               
            
                  Ikliet lesti għall-ikel
                  Ikliet ta’ sostituzzjoni
               
               
                  3 mg/ikla
               
            
                  Xarbiet li jissostitwixxu l-ikel
               
               
                  1 mg/100 ml